Angelika Hellmann

Angelika Keilig (o.s. Hellmann, s. 10. huhtikuuta 1954 Halle) on entinen itäsaksalainen telinevoimistelija ja olympiamitalisti.Sports Reference LLC

Hellmann saavutti Münchenin 1972 olympialaisissa hopeaa telinevoimistelun joukkuekilpailussa. Hän keräsi kuudesta itäsaksalaisesta kolmanneksi parhaat pisteet. Henkilökohtaisessa moniottelussa hän sijoittui kuudenneksi 75,550 pisteellä jääden 1,3 pisteen päähän mitalisijasta. Permannolla hän sijoittui viidenneksi 19,100 pisteellä ja nojapuilla kuudenneksi 19,200 pisteellä.Kluge, s. 313–315

Montréalin 1976 olympialaisissa Hellmann saavutti pronssia joukkuekilpailussa. Hän keräsi 13:nneksi parhaat pisteet 76,90 mutta oli itäsaksalaisista vasta neljänneksi paras eikä siten päässyt henkilökohtaisen moniottelun finaaliin. Puomilla hän sijoittui viidenneksi 19,450 pisteellä.Kluge, s. 534–536

Hellmann saavutti Minskin EM-kilpailuissa 1971 pronssia nojapuilla.Sports123.com Hän voitti Lontoon EM-kilpailuissa 1973 kultaa hypyssä tasapistein neuvostoliittolaisen Ljudmila Turištševan kanssa.Kluge, s. 413 Nojapuilla hän saavutti hopeaa. Varnan MM-kilpailuissa 1974 hän saavutti pronssia moniottelussa.

Hellmann toimi aktiiviuransa jälkeen voimistelu- ja fitnessvalmentajana. Hänen isänsä oli Itä-Saksan Olympiakomitean varapuheenjohtaja Rudi Hellmann.

 Lähteet 





 Viitteet 

 Aiheesta muualla 

Luokka:Itäsaksalaiset olympiamitalistit
Luokka:Itäsaksalaiset telinevoimistelijat
Luokka:Vuonna 1954 syntyneet
Luokka:Elävät henkilöt